#opdielug met Romario Fabiano Cloete | LitNet
Menán van Heerden Onderhoude 2019-11-27
Die vyfde gas op die maandelikse Lekker LitNet-insetsel op Radio 786 is Romario Fabiano Cloete, ’n honneursstudent aan die Universiteit van Wes-Kaapland.
Romario het oor Namakwalandse Afrikaans gesels.
Lees ook Romario se LitNet-artikel: “Van plat tot volrond en rondborstig in my taal”.
Van links: Menán van Heerden, Romario Fabiano Cloete, Teneal Apollis (Teneal is volgende aan die beurt, skakel in op 1 Desember) en Robyn van de Rhede
Meer oor die maandelikse Lekker LitNet-insetsel op Radio 786:
Waar en wanneer skakel ek in?
Luister na ons eerste gas, Universiteit Kaapstad-student Riyaadh Lawrence. Ons het met Riyaadh gesels oor sy LitNet-gedig “Van Diep Rivie’ na Mennenberg”; sy passie en liefde vir Afrikaaps; en die taal as lewenskragtige skryftaal:
Ons tweede gas was bekroonde teater-praktisyn en toegepaste teater-fasiliteerder Chenal Kock. Chenal het onder andere meer vertel oor haar Afrikaaps teater-produksie, Mama (regisseur: Jeremeo Le Cordeur), haar werk met leerders van verskillende gemeenskappe dmv toegepaste teater en haar kunstenaarsverblyf in Liverpool, Engeland, as Kunstekaap-verteenwoordiger:
Ons derde gas was bekroonde teater-praktisyn Jeremeo Le Cordeur. Jeremeo het onder andere meer vertel oor sy Suidoosterfees-toekenning (Nasionale Afrikaanse Teater-inisiatief, oftewel NATi se Rising Star-toekenning); sy toneelstukke Jerry, an unconventional hero en Dude, wa’s my bakkie?; sy kunstenaarsverblyf in Liverpool, Engeland as Kunstekaap-verteenwoordiger; sy deelname aan die Baxter-teater se musiek-meesterklasse aangebied deur David Kramer; asook sy toneelstukfotografie en webtuiste, Vulture Productions.
Ons vierde gas was bekroonde teater-praktisyn en voormalige Die Burger-joernalis, Herschelle Benjamin. Herschelle het meer vertel oor sy dramas, In Slavenhuis 39 en Korreltjie kop klong is my dood, asook ’n teater-somerskool by die Universiteit van Edinburgh, waar hy ’n tutor was.